Πέμπτη 9 Απριλίου 2020

Αλφαδυάκια μου καλημέρα!!!!

Ο ήλιος σήμερα είναι λαμπερός, ανοιξιάτικος! Τον βλέπουμε από το σπίτι μας αλλά και από το μπαλκόνι μας. Χθες είδα από το μπαλκόνι μου τον Δημήτρη, γιατί μένουμε απέναντι … Θα ήθελα να μπορούσα να σας δω όλους… Είδα και τον Αλέξανδρο…. Άκουσα στο τηλέφωνο την Καλλιρρόη, μίλησα και με τον Γιώργο τον Καλαντζή που είναι στην Αλεξανδρούπολη…. είδα μερικές εργασίες που μου στείλατε μαζί με τους γονείς σας και νόμιζα πως σας βλέπω……. Η Γλώσσα μας γκρινιάζει γιατί με περιμένει….. Λοιπόν στη σελίδα (55+1=…….) τα **Πασχαλινά κουλούρια**, θα διαβάσετε το κειμενάκι και θα ζυμώσετε κουλούρια όταν μπορεί η μαμά…

Η Αντιγραφή μας θα είναι: «Οι άνθρωποι φτιάχνουν κουλούρια τις παραμονές του Πάσχα.» Λέξεις: μοιάζω, φτιάχνω Στο πράσινο Θα γράψετε μια λεξούλα για άλλα δέκα γραμματάκια…. Ξεκινάμε από το Λ: Λαμπρή Μ: μήλο Ν:νερό Ξ: ξυπόλητος Ο: όμορφος Π: πόρτα Ρ: ρόπαλο Σ: σελίδα Τ: τετράδιο

Ο ξυπόλητος Καραγκιόζης κρατάει το ρόπαλο κοντά στην πόρτα.

Γράφω στην τελευταία σελίδα του τετραδίου.

Πίνω πολύ νερό και τρώω μήλο.

Η Λαμπρή είναι όμορφη γιορτή.

Εσείς θα γράψετε τις δικές σας λεξούλες και προτασούλες.

Στα Μαθηματικά μας στις σελίδες (10+6=…..) και (11+6=……) θα λύσετε ολόσωστα τις ασκησούλες!!!

Ανοιξιάτικα φιλάκια!!

φιλ

Χθες είχα ένα λάθος

με **πολλή προσοχή** και όχι πολύ